Plek om weg te kruip nou R2 mjd. werd | Netwerk24
Plek om weg te kruip nou R2 mjd. werd
28 Februarie 2021 00:40
Toe 'n Amerikaanse nyweraar 'n wegkruipplek van San Francisco se mistige somerweer en sy skoonfamilie gesoek het, het hy nooit kon dink dit sou eendag meer as R2 miljard werd wees nie.
Die Golden Gate-brug in San Francisco.
Aan die begin van die 20ste eeu het Mortimer Fleishhacker sr. nege stukke grond langs mekaar in die dorpie Woodside gekoop vir 'n plek waar sy familie kon vakansie hou.
Dis nou in die hartjie van Silicon Valley en vir 'n netjiese $135 miljoen in die mark. Die stuk grond van byna 30 ha het darem ook nou sewe huise met altesaam 32 badkamers, drie swembaddens, 'n tennisbaan, 'n vrugteboord en verskeie tuine.
Green Gables, soos dit bekend staan, is in 110 jaar nog net twee keer voltyds bewoon: tydens die Tweede Wêreldoorlog en toe Fleishhacker en sy vrou, Bella, 'n jaar daar gewoon het voordat hulle Italië toe getrek het. Dis nou in besit van drie vertakkings van die familie, wat tien neefs en niggies insluit.
In die volgende geslag sal dit tot 17 toeneem, wat net te moeilik raak om te bestuur, sê Fleishhacker se agteragterkleinseun Marc. – Bloomberg